Рает Абдуллаев

Рает Абдуллаев, Рает Аләдин улы Абдуллаев (1935 елның 1 феврале, ССРБ, Кырым АССР, Россошанка) — совет һәм украин галиме-икътисадчы, икътисад фәннәре докторы, профессор.

 Тәрҗемәи хәле 
1961 елда Ташкент авыл хуҗалыгы институтын тәмамлаган. 1968 елда икътисад фәннәре кандидаты диссертациясен яклаган, 1986 елда докторлык диссертациясен яклаган, 1988 елда профессор дәрәҗәсен алган. 1968 елдан 1995 елга кадәр Урта Азия авыл хуҗалыгы икътисады фәнни-тикшеренү институтының Әндиҗан филиалында эшләгән. Анда кече һәм өлкән фәнни хезмәткәр, бүлек мөдире, директор булып эшләгән. 1995 елдан — Кырым индустриаль-педагогия институтының кафедра мөдире. 

Аграр мөнәсәбәтләрне реформалаштыруны, хуҗалык итүнең нәтиҗәле механизмын формалаштыруны тикшергән. 100 дән артык фәнни хезмәт авторы. Аның җитәкчелегендә 20 икътисад фәннәре кандидаты һәм докторы әзерләнгән.

 Әдәбият 

 Енциклопедія сучасної України : [укр.] : у 30 т. / НАН України, Наукове товариство ім. Шевченка, Институт энциклопедических исследований НАН Украины. — К., 2001—…. — ISBN 944-02-3354-X.
 Абдуллаев Рает Алядинович // Кафедра бухгалтерского учета, анализа и аудита. Крымский инженерно-педагогический университет имени Февзи Якубова 

Төркем:КИПУ укытучылары
Төркем:Ташкент авыл хуҗалыгы институтын тәмамлаучылар
Төркем:Икътисад фәннәре докторлары
Төркем:Галимнәр